**Z A P I S N I K**

**16. sjednica** Općinskog vijeća Općine Orle, održana u petak **19. srpnja 2019. godine u 18.00 sati.**

Sjednica je sazvana u redovnom postupku.
16. sjednicu Općinskog vijeća općine Orle otvorio je i njome predsjedava predsjednik Općinskog vijeća Općine Orle, Andrija Ščrbak.

Predsjednik Općinskog vijeća zahvalio se vijećnicima na odazivu pozivu za 16. sjednicu Općinskog vijeća i predložio da se utvrdi kvorum.

**Utvrđivanje kvoruma:**

Utvrđuje se da je sjednici nazočno 9 vijećnika.

Obzirom da postoji kvorum svi predloženi akti za današnju sjednicu mogu se pravovaljano donositi.

**Nazočni na 16. Sjednici Općinskog vijeća:**

Andrija Ščrbak, Jasminka Podlejan, Nenad Galenić, Ivica Janković,Željko Hrvojić, Nikola Dolački, Ivan Bucina, Josip Panijan i Zvonko Hrenčević.

Nisu nazočni:

Milivoj Stanković i Željko Mihica

Sjednici prisustvuju i:

* Načelnik, Ervin Vujica
* Zamjenik načelnika, Dražen Podlejan
* Pročelnica jedinstvenog upravnog odjela, Sanja Cesarec

Zapisnik piše Gordana Ščetko Hrešček.

Sukladno odredbi članka 47. Poslovnika o radu Općinskog vijeća općine Orle prije utvrđivanja dnevnog reda izvršilo se usvajanje zapisnika sa 15. sjednice Općinskog vijeća općine Orle koja je održana 03.04.2019.godine.

**Otvorena je rasprava.**

Za sudjelovanje u raspravi nije se nitko prijavio, tako da je predsjednik Općinskog vijeća zaključio raspravu.

Predsjednik općinskog vijeća dao je zapisnik sa 15 .sjednice održane 03. travnja 2019. na usvajanje.

Zapisnik sa 15. sjednice općinskog vijeća jednoglasno je usvojen.

Predsjednik općinskog vijeća predložio je dnevni red za 16. sjednicu;

**Dnevni red:**

1. Aktualni sat
2. Donošenje izmjena i dopuna Odluke o općinskim porezima;
3. Donošenje izmjena i dopuna Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Orle;
4. Donošenje Odluke o uvjetima i mjestima za trgovinu na malo izvan prodavaonica na području Općine Orle
5. Donošenje Odluke o uvjetima obavljanja pokretne prodaje na području Općine Orle
6. Donošenje Odluke o osnivanju Savjeta mladih Općine Orle
7. Donošenje Zaključka o dodjeli javnih priznanja

Dnevni red usvojen je jednoglasno.

**TIJEK 16. SJEDNICE**

1. **Aktualni sat;**

**Vijećnik Nikola Dolački (HDZ):** postavlja pitanje vezano za provođenje deratizacije, da li će se i kada provesti deratizacija na području Općine Orle.

Načelnik je odgovorio da se provođenje deratizacije za područje cijele općine planira provesti u jesen.

**Zvonko Hrenčević (SDP):** želi pohvaliti kadrovske promjene u Jedinstvenom upravnom odjelu, zadovoljan je i sa vidljivim pomakom po pitanju uređenja javnih površina ali i uređenjem privatnih posjeda koji su do sada bili zapušteni i obrasli. Posebno je zadovoljan s društvenim životom i radom udruga te osnivanjem novih udruga koje su se aktivno uključile u društveni život naše općine. Vidi se napredak i u uređenju kanala zahvaljujući Hrvatskim vodama i tvrtki Lapor koje dosta rade na našem području.

Osobno nije zadovoljan što se tiče razvoja gospodarstva, na tom području nema pomaka i nije se dogodilo ništa značajno, još uvijek nam taj dio nema nekog velikog napretka.

Žurno je potreban šljunak za nerazvrstane ceste i poljske putove, a najveći problem je i dalje most na rijeci Odri.

Most je potreban vinogradarima i ljudima za nabavu ogrijeva. Čudi ga da baš nitko ne želi pomoći oko izgradnje mosta, ni šumarija, pa zar njima nije u interesu da se koristi most. Most je dugi niz godina u takvom lošem stanju pa zar baš nitko ne želi pomoći da se on izgradi, imamo samo taj jedan most a predstavlja nam već godinama problem. Etno udruga se htjela uključiti i želi pomoći, posebno zbog očuvanja starina i da se kupe neki stari objekti jer naši potomci neće ni znati kako su nekad izgledale kuće i neće znati ništa iz naše povijesti, očuvanje tradicije i starina prioritet su rada Etno udruge.

Po pitanju gospodarstva predlaže da se aktivira i Komisija za gospodarstvo u koju smo izabrali naše poduzetnike da se zajedno s njima vidi da li postoji bilo kakva mogućnost i ideja što se može napraviti za naše gospodarstvo. Ono što nam je svima jasno i što se uvije spominje je to da dok nam se ne napravi prava saobraćajnica neće k nama nitko doći napraviti bilo kakav investicijski program i njegovu realizaciju.

Načelnik je zahvalio za pohvale, ali isto tako za kritike.

Most nije projekt od kojeg se odustalo, još uvijek je problem nabava hrastovine, velike su količine u pitanju, ali svakodnevno komunicira s nadležnim službama i vjeruje da će se uskoro riješiti i taj problem. Ozbiljnost ovog projekta prepoznata je u Zagrebačkoj županiji koja je odobrila određena sredstva za financiranje izgradnje mosta u iznosu od 250.000,00 kuna, a čime bi se nabavila sporna hrastovina.

Od mosta se neće odustati, nama je to prioritet i taj projekt sigurno neće stati, naglasio je načelnik.

Vezano za nerazvrstane ceste, prije nekoliko dana greder je radio na njima, skinute su bankine i izvršeni su potrebni radovi tako da se u devetom mjesecu može nastaviti s njihovim pojačanim održavanjem a te radove će izvršiti naš stroj rovokopač, a zatim će se navesti šljunak.

Gospodarstvo naše općine je takvo kakvo imamo, planiramo poslovnu zonu, u planu je prvo ucrtati je u izmjene i dopune prostornog plana i dalje procedura koja slijedi po propisima i zakonu.

U tijeku su veliki projekti poput izgradnje reciklažnog dvorišta, a najvažnije je napraviti novu strategiju razvoja općine za naredno razdoblje. U planiranju nove strategije razvoja moraju biti uključeni svi pa tako se i od općinskih vijećnika očekuje da se aktivno uključe svojim prijedlozima. Projekt osnovne škole Veleševec će se pokrenuti slijedeći tjedan, a u devetom mjesecu ćemo krenuti i s izgradnjom dječjeg igrališta u Ruči.

Jasminka Podlejan (Nezavisna vijećnica) izvijestila je članove Općinskog vijeća o završetku izbora najljepše okućnice, ove godine izbor se provodio u tri kategorije. Biralo se u kategorijama:

1. Izbor najljepšeg balkona
2. Izbor najljepše okućnice
3. Kreativnost na djelu

O detaljima će se znati tijekom obilježavanja Dana općine i proglašenja najboljih.

Želi još i napomenuti da je pokrenula humanitarnu akciju, detalji su objavljeni i na web stranici, a radi se o sakupljanju plastičnih čepova. Čepovi će se sakupljati do kraja ove godine u dogovoru s trgovinom Mimi gdje se mogu predati.

Sav prihod je namijenjen za liječenje djece oboljele od leukemije i limfoma. Gđa Podlejan apelira na sve vijećnike i nazočne da se uključe u ovu humanitarnu akciju i da u nju uključe i svoje bližnje kako bi što više čepova s područja naše općine ostvarilo prihod za plemeniti cilj.

Svoj doprinos u raspravi dao je i zamjenik načelnika, Dražen Podlejan, osvrbnuo se na to kako je načelnik detaljno objasnio aktivnosti vezano za provođenje projekata i kako smatra da se sada vide prvi rezultati , a u slijedećih nekoliko mjeseci dolazi vrijeme realizacije projekata kada će doista biti vidljivo što se sve napravilo.

Nikola Dolački (HDZ) iskoristio je priliku da sve nazočne obavijesti o 9. kolu lige Turopolje-Posavina koje će se odigrati u Veleševcu u subotu 20.07. s početkom u 15.30., moli da se podrži Veleševec kao organizator i domaćin, ali naravno da se podrže i druge ekipe.

Obzirom da se više nitko nije javio za raspravu u aktualnom satu, predsjednik Općinskog vijeće zaključio je raspravu i zahvalio svima koji su u njoj sudjelovali.

1. **Donošenje izmjena i dopuna Odluke o općinskim porezima;**

Općinsko vijeće Općine Orle na 16. sjednici održanoj 18.07.2019. donosi jednoglasno **Izmjene i dopune**  **Odluke o općinskim porezima Općine Orle.**

**Predlagatelj: Općinski načelnik Ervin Vujica**

**Izvjestitelj: Gordana Ščetko Hrešček, referent za opće poslove i financije**

Ovom odlukom utvrđuju se stope, visina porezne osnovice te način obračuna i plaćanja općinskih poreza koji su vlastiti izvori prihoda općine.

1. VRSTE POREZA

Općini pripadaju sljedeći općinski porezi:

1. Prirez porezu na dohodak

2. Porez na potrošnju

3. Porez na kuće za odmor

4. Porez na korištenje javnih površina **(briše se)**

**4. Porez na korištenje javnih površina**

**Članak 15.**

**Porez na korištenje javnih površina plaćaju pravne i fizičke osobe koje koriste javne površine.**

**Porez na korištenje javnih površina plaća se po stopi od 20% na utvrđenu osnovicu.**

**Osnovica poreza za korištenje javnih površina je plaćena zakupnina za kioske i pokretne naprave, a zakupodavac je dužan sklopljeni ugovor ili izdano odobrenje u roku od 15 dana dostaviti poreznoj upravi radi obračuna poreza na korištenje javnih površina. (briše se)**

**Članak 16.**

**Javnim površinama u smislu ove Odluke, smatraju se zemljišta unutar građevinskog područja koja su sukladno prostorno-planskoj dokumentaciji namijenjena općoj uporabi (ulice, igrališta, zelene površine i sl.). (briše se)**

**Članak 17.**

**Porez na korištenje javnih površina ne plaća se na javne površine dane u zakup od strane Općine Orle. (briše se)**

**Članak 18.**

**Uplatu poreza na korištenje javnih površina obveznik je dužan izvršiti u roku od 15 dana od dobivanja rješenja Porezne uprave kojim mu je propisan razrez. (briše se)**

1. **Donošenje izmjena i dopuna Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Orle;**

Općinsko vijeće Općine Orle na 16. sjednici održanoj 19.07.2018. godine donijelo je jednoglasno  **2. izmjene i dopune** **ODLUKE** **o načinu pružanja javne usluge prikupljanja** **miješanog komunalnog otpada i biorazgradivog komunalnog otpada na području Općine Orle**

**Predlagatelj: Općinski načelnik, Ervin Vujica**

**Izvjestitelj: Sanja Cesarec, pročelnica Jedinstvenog upravnog odjela**

**Članak 3. mijenja se i glasi**

Članak 3.

Miješani komunalni otpad prikuplja se u spremnicima za miješani komunalni otpad. Tipizirani/standardizirani spremnici za prikupljanje miješanog komunalnog otpada su plastični ili metalni spremnici volumena **80 litara**, 120 litra i 240 litara.

Biorazgradivi komunalni otpad – biootpad korisnici usluge dužni su zbrinjavati u svojim domaćinstvima na način da isti kompostiraju u vlastitim kućanstvima, osim u slučajevima kada to nije moguće.

Neovisno od odredbe iz prethodne stavke ovog članka, korisnici usluge mogu od davatelja javne usluge zatražiti odvoz biorazgradivog komunalnog otpada - biootpada.

Biorazgradivi komunalni otpad – biootpad i otpadni papir i karton prikuplja se u spremnicima za biorazgradivi komunalni otpad i to odvojeno biootpad od otpadnog papira i kartona. Tipizirani/standardizirani spremnici za prikupljanje biorazgradivog komunalnog otpada – biootpada su plastični ili metalni spremnici volumena 120 litara i 240 litara, a za prikupljanje biorazgradivog komunalnog otpada – otpadnog papira i kartona su plastični ili metalni spremnici volumena 120 litara i 240 litara, vreća sa logotipom koncesionara se smatra spremnikom.

Otpadni papir, metal, plastika, staklo i tekstil prikupljaju se u posebnim spremnicima koji se nalaze na javnim površinama, u reciklažnim dvorištima i/ili na lokaciji obračunskog mjesta korisnika usluge.

Problematični otpad prikuplja se u spremnicima za problematični otpad koji se nalaze u reciklažnom dvorištu i mobilnom reciklažnom dvorištu.

Krupni (glomazni) otpad prikuplja se u reciklažnom dvorištu, mobilnom reciklažnom dvorištu i jednom godišnje na lokaciji obračunskog mjesta korisnika usluge (sukladno rasporedu davatelja usluge) u količini do najviše 2 m3 po korisniku.

Davatelj usluge dužan je neovisno o obvezi iz prethodnog stavka na zahtjev korisnika usluge osigurati preuzimanje krupnog (glomaznog) otpada od korisnika usluge na lokaciji obračunskog mjesta korisnika usluge, pri čemu je korisnik usluge dužan platiti cijenu prijevoza tog otpada do reciklažnog dvorišta.

Davatelj usluge dužan je u što kraćem roku taj otpad preuzeti od korisnika, ali ne dužem od 30 dana od primljenog zahtjeva.

Spremnici za komunalni otpad kod korisnika usluge moraju imati oznaku naziva vrste otpada za koju je spremnik namijenjen, oznaku davatelja usluge i oznaku koja je u Evidenciji o preuzetom komunalnom otpadu pridružena korisniku usluge i obračunskom mjestu.

Spremnici za komunalni otpad postavljeni na javnoj površini moraju imati oznaku davatelja usluge, naziv vrste otpada za koju je spremnik namijenjen te kratku uputu o otpadu koji se sakuplja putem tog spremnika.

Jedinica lokalne samouprave i davatelj usluge na svojoj mrežnoj stranici objavljuju i ažurno održavaju popis koji sadrži sljedeće informacije:

– lokacije mobilnih reciklažnih dvorišta po naseljima

– lokacije spremnika za odvojeno sakupljanje komunalnog otpada i

– područja u kojima se spremnici za odvojeno sakupljanje komunalnog otpada izravno ustupaju korisniku usluge.

**Članak 2.**

**Članak 6. mijenja se i glasi:**

**Odvoz miješanog komunalnog otpada za sve korisnike usluga obavlja se 3 (tri) puta mjesečno.**

Odvoz biorazgradivog komunalnog otpada za sve korisnike usluga koji ne kompostiraju u vlastitom kućanstvu, obavlja se 4 (četiri) puta mjesečno.

Odvoz otpadnog papira i karton iz biorazgradivog komunalnog otpada i reciklabilnog otpada za sve korisnike usluga obavlja se ­­­­­­­­­­­­­­­­­­­jednom mjesečno.

Iznimno od navedenog, nadležno tijelo Općine Orle može odrediti da se broj tjednih odvoza, na cijelom području Općine Orle ili u određenim dijelovima Općine Orle , uredi na drugačiji način, a sukladno stvarnim potrebama.

**Članak 3.**

Ove izmjene i dopune Odluke o načinu pružanju javne usluge prikupljanja miješanog komunalnog otpada i biorazgradivog komunalnog otpada na području Općine Orle stupaju na snagu osmog dana od dana objave u Glasniku Zagrebačke županije.

1. **Donošenje Odluke o uvjetima i mjestima za trgovinu na malo izvan prodavaonica na području Općine Orle**

Općinsko vijeće općine Orle na 16. sjednici održanoj 19. srpnja 2019. godine donijelo je jednoglasno **ODLUKU o prodaji robe na malo izvan prodavaonica na području općine Orle**

**Predlagatelj: Općinski načelnik, Ervin Vujica**

**Izvjestitelj: Sanja Cesarec, pročelnica Jedinstvenog upravnog odjela**

Ovom Odlukom određuju se mjesta (lokacije) na kojima se može obavljati prodaja robe izvan prodavaonica, uvjeti prodaje, te propisuje vanjski izgled prodajnog objekta.

Pod prodajom robe izvan prodavaonica u smislu ove Odluke smatra se prodaja robe na štandovima i klupama izvan tržnice na malo, prodaja putem kioska, prodaja putem automata, prodaja iz posebno uređenog i opremljenog vozila i prigodna prodaja (u daljnjem tekstu: prodaja izvan prodavaonice).

Prodaja robe izvan prodavaonice može se vršiti na površinama javne namjene i u prostorima u vlasništvu općine Orle na kojima se građani okupljaju, zadržavaju ili prolaze, odnosno na površinama koje se vode kao javne površine, a koje su ovom Odlukom određene za predmetnu namjenu.

Prodaja robe izvan prodavaonice može se vršiti i na drugim površinama (privatnom ili drugom zemljištu) koje imaju pristup s javno-prometne površine temeljem odobrenja vlasnika zemljišta i uz suglasnost Općinskog vijeća Općine Orle.

Prodaja robe izvan prodavaonica u smislu ove Odluke mora se obavljati na način da ne ugrožava sigurnost kretanja pješaka, odvijanja prometa, oštećivanja javnih i prometnih površina i sl.

Pod prodajom robe na štandovima i klupama izvan tržnice na malo u smislu ove Odluke podrazumijeva se prodaja poljoprivrednih proizvoda i sadnog materijala, voća, šumskih proizvoda (božićna drvca), cvijeća i cvjetnih aranžmana i svijeća, čestitaka, božićnog nakita, odjeće i obuće, bižuterije te drugih proizvoda koji se prema svojim svojstvima mogu prodavati na klupama i štandovima izvan prodavaonica odnosno ako je taj način prodaje dozvoljen posebnim propisima.

Prodaja robe iz stavka 1.ovog članka može se vršiti na:

1. Javnim površinama,
2. Zemljištu i objektima u vlasništvu Općine,
3. Iznimno na zemljištu i objektima u vlasništvu drugih subjekata za koje postoji suglasnost vlasnika.

Prigodna prodaja u povodu blagdana Svetog Bartola dozvoljava se ispred Općinske zgrade.

Prodaja robe u kioscima može se vršiti na lokacijama i pod uvjetima u skladu s prostorno planskom dokumentacijom te posebnim uvjetima Općinskog vijeća Općine Orle.

Prodaja iz posebno uređenih i opremljenih vozila, prodajni automati, rashladni uređaji i sl. za prodaju izvan prodavaonica mogu se postavljati na mjestima na javnoj površini, na nekretninama u vlasništvu Općine i na nekretninama u vlasništvu ustanova kojima je osnivač Općina.

Prodaja iz posebno uređenih i opremljenih vozila, putem prodajnih automata, rashladnih uređaja i sl. na mjestima određenim na način određen u prethodnom stavku može se vršiti samo na temelju odobrenja Općinskog vijeća Općine Orle.

 Prodaja na zemljištu i u prostorima privatnih vlasnika koja imaju pristup s javno-prometne površine vrši se uz suglasnost vlasnika i Jedinstvenog upravnog odjela Općine Orle.

Svakodnevnu prodaju putem pokretnih trgovina, koja se obavlja putem pokretnog vozila, na području Općine mogu obavljati pravne i fizičke osobe registrirane za tu djelatnost i to na javnoj površini pogodnoj za zaustavljanje u naseljenim mjestima u kojima nema prodavaonica ili kioska.

Za obavljanje pokretne prodaje moraju biti ispunjeni minimalni tehnički i drugi uvjeti sukladno posebnim propisima.

Pokretna prodaja robe putem pokretnih trgovina može se obavljati samo uz uvjete koji će biti propisani posebnom Odlukom predstavničkog tijela Općine Orle.

Prigodna prodaja robe s klupa, štandova i putem prodajnih automata može se obavljati za vrijeme sajmova, vjerskih, kulturnih, sportskih i drugih manifestacija, koje se održavaju na području Općine, kao i za vrijeme božićnih i novogodišnjih blagdana, za Uskrs i za Dan Svih svetih.

Za prodaju iz stavka 1. ovog članka potrebno je ishoditi odobrenje Jedinstvenog upravnog odjela Općine Orle.

Vanjski izgled prodajnog objekta mora biti u skladu s lokalnim i ambijentalnim obilježjima,

kao i s važećom prostorno-planskom dokumentacijom.

Zahtjev za odobrenje mjesta (lokacije) za prodaju robe izvan prodavaonica podnosi se Jedinstvenom upravnom odjelu Općine Orle. Podnositelj zahtjeva za izdavanje odobrenja u zahtjevu je dužan navesti osnovne podatke o podnositelju, robu koju će prodavati i način na koji će je prodavati, površinu gdje će je prodavati, te priložiti ispravu nadležnog tijela kojom dokazuje da je registriran za obavljanje djelatnosti trgovine i ispravu o vlasništvu površine ili o riješenim imovinskopravnim odnosima s vlasnikom površine.

Odobrenje upravnog tijela sadrži osobito sljedeće podatke: osnovne podatke o podnositelju zahtjeva, lokaciju i površinu na kojoj se prodaje roba, način prodaje robe i vrstu robe, vrijeme trajanja odobrenja (početak i završetak trajanja odobrenja).

Odobrenja iz ove Odluke neće se izdati ukoliko podnositelj zahtjeva ima nepodmirenih obveza prema Općini Orle po bilo kojoj osnovi.

Općina Orle ne odgovara za eventualnu štetu nastalu prema trećim osobama i/ili stvarima uzrokovanu djelovanjem fizičke ili pravne osobe temeljem sklopljenog Ugovora o prodaji robe izvan prodavaonica na području Općine Orle.

Osoba kojoj je izdano odobrenje u skladu s odredbama ove Odluke dužna se pridržavati odredaba Odluke o komunalnom redu, te posebnih propisa koji uređuju djelatnost trgovine.

 Nadzor nad provedbom ove Odluke obavlja komunalni redar.

 U provođenju nadzora nad ovom Odlukom komunalni redar ima ovlasti propisane Zakonom o komunalnom gospodarstvu

Ukoliko prodaje robu bez odobrenja ili protivno dobivenom odobrenju iz ove Odluke, novčanom kaznom:

* u iznosu od 1.500,00 kuna kaznit će se za prekršaj fizičku osobu,
* u iznosu od 3.000,00 kuna kaznit će se za prekršaj fizičku osobu obrtnika ili fizičku osobu koja obavlja drugu samostalnu djelatnost, a prekršaj je počinjen u vezi obavljanja njezina obrta ili druge samostalne djelatnosti,
* u iznosu od 5.000,00 kuna kaznit će se za prekršaj pravnu osobu.

Ukoliko se robu prodaje bez odobrenja ili protivno dobivenom odobrenju iz ove Odluke, za prekršaj će se kazniti i vlasnik nekretnine s koje se vrši prodaja roba, a koji nije prodavatelj robe, i to:

* u novčanom kaznom u iznosu od 1.000,00 kuna fizička osoba,
* u novčanom kaznom u iznosu od 2.000,00 kuna pravna osoba.

Ova Odluka stupa na snagu osmoga dana od dana objave u Glasniku Zagrebačke županije.

1. **Donošenje Odluke o uvjetima obavljanja pokretne prodaje na području Općine Orle**

Općinsko vijeće Općine Orle na svojoj 16. sjednici održanoj 19.07.2019. godine, donijelo je jednoglasno **ODLUKU o uvjetima obavljanja pokretne prodaje na području Općine Orle**

Ovom Odlukom utvrđuju se uvjeti koje moraju ispunjavati pokretni prodavači za obavljanje trgovine na malo izvan prodavaonica putem pokretne prodaje, načini na koje je dopušteno obavljati trgovinu na malo izvan prodavaonica putem pokretne prodaje, naknada za obavljanje pokretne podaje i mjesta na kojima je dopušteno vršiti pokretnu prodaju, sve na području Općine Orle.

Pokretnom prodajom u smislu ove Odluke razumijeva se prodaja bez stalnog prodajnog mjesta, putem posebno uređenog i opremljenog vozila za prodaju robe, a koja su opremljena za prodaju na malo određenih grupa proizvoda.

Pokretnom prodajom smatra se svako zaustavljanje u svrhu prodaje robe na malo iz opremljenog vozila za prodaju robe u naseljima na području Općine Orle.

Uvjeti za obavljanje pokretne prodaje propisane ovom Odlukom odnose se na administrativno područje Općine Orle, a uvjeti koje moraju ispunjavati pokretni prodavači propisani su ovom Odlukom, te se utvrđuju svakom prodavaču koji podnese zahtjev na temelju ove Odluke pojedinačnim rješenjem.

Rješenje za obavljanje pokretne prodaje na području Općine Orle, iz stavka 1. ovoga članka donosi Općinski načelnik.

Rješenje iz članka 3. stavak 2. ove Odluke obavezno mora sadržavati sljedeće elemente:

1. naziv, adresu i OIB pravne ili fizičke osobe koja obavlja pokretnu prodaju na području Općine Orle;
2. broj i datum rješenja nadležnog Ureda državne uprave kojim su utvrđeni minimalni tehnički, opće sanitarni, zdravstveni i drugi propisani uvjeti za obavljanje djelatnosti prometa robe na malo iz vozila;
3. opis robe koja je predmet prodaje;
4. registracijsku oznaku vozila kojim će se vršiti pokretna prodaja;
5. popis mjesta (naselja) i eventualnu lokaciju na kojoj pokretni prodavač može obavljati trgovinu na malo izvan prodavaonica putem pokretne prodaje ;
6. visinu i način plaćanja naknade koju pokretni prodavač plaća u svrhu korištenja javnih površina na području Općine Orle radi obavljanja pokretne prodaje;
7. vrijeme trajanja rješenja iz članka 3. stavak 1. ove Odluke;
8. odredbe o otkazu rješenja u slučaju neispunjavanja propisanih uvjeta;
9. odredbe o pravnom lijeku. Zahtjevu za izdavanje rješenja za obavljanje trgovine na malo izvan prodavaonica putem pokretne prodaje na području Općine Orle pokretni prodavači obavezno prilažu sljedeće:
10. naziv, adresu i OIB pravne ili fizičke osobe koja obavlja pokretnu prodaju;
11. opis robe koja je predmet prodaje;
12. navod o marki vozila i registracijskoj oznaci vozila iz kojeg će se vršiti pokretna prodaja;
13. presliku Rješenja o ispunjavanju minimalnih tehničkih, opće sanitarnih, zdravstvenih i drugih propisanih uvjeta za obavljanje djelatnosti prometa robe na malo iz vozila, a koje izdaje nadležni Ured državne uprave;
14. presliku suglasnosti sanitarne inspekcije za obavljanje trgovine iz vozila ukoliko je sukladno odnosnim zakonskim i podzakonskim propisima potrebna.

Od osobe čiji zahtjev ne sadržava sve priloge iz stavka 1. ovoga članka zatražit će se nadopuna zahtjeva pisanim putem, te je stranka dužna u roku tri (3) dana od dana primitka zahtjeva za nadopunu dostaviti traženu dokumentaciju. U suprotnom zahtjev za izdavanje rješenja će se odbiti.

Rješenje iz članka 3. ove Odluke izdaje se fizičkoj ili pravnoj osobi koja ispunjava uvjete za obavljanje pokretne prodaje propisane posebnim propisima i ovom Odlukom, te koji je podnio Zahtjev u skladu sa člankom 4. ove Odluke, na vremensko razdoblje od jedne (1) godine od dana izvršnosti rješenja i uz plaćenu naknadu propisanu člankom 9. ove Odluke.

Rješenje se također može otkazati bez otkaznog roka donošenjem novog rješenja u upravnom postupku i to ukoliko se utvrdi da osoba krši odredbe zakonskih i podzakonskih propisa, odredbe ove Odluke i uvjete propisane rješenjem.

U slučaju da fizička ili pravna osoba prestane vršiti pokretnu prodaju temeljem rješenja iz članka 3. ove Odluke, a propisanima odlukom iz članka 10. ove Odluke, Općina nema obvezu vraćanja uplaćene naknade iz članka 9. ove Odluke.

Pokretna prodaja na području Općine Orle u pravilu se može obavljati samo na javnim površinama Općine Orle u pravilu na parkirališnim površinama ili ugibalištima, odnosno na mjestima određenima rješenjem iz članka 3. ove Odluke, a propisanima odlukom iz članka 10. ove Odluke.

 Zabranjuje se obavljanje pokretne prodaje na području Općine Orle suprotno odredbama važećeg zakona koji uređuje područje sigurnosti prometa na cestama.

 U slučaju obavljanja pokretne prodaje na način koji je protivan odredbama zakona iz prethodnog stavka smatrat će se da se ne poštuju uvjeti propisani u izvršnom rješenju iz članka 3. ove Odluke.

 Ovom Odlukom propisuje se naknada koja se plaća za obavljanje pokretne prodaje na području Općine Orle, a u svrhu troškova izdavanja rješenja iz članka 3. ove Odluke, korištenja javnih površina u vlasništvu i na području Općine Orle zbog obavljanja trgovine na malo kroz pokretnu prodaju.

 Utvrđuje se visina naknade iz stavka 1. ovoga članka u iznosu od 12.000,00 kn (slovima: dvanaesttisućakuna) godišnje, koje su osobe koje ispunjavaju uvjete iz ove odluke dužne platiti Općini Orle odmah po primitku rješenja iz članka 3. ove Odluke ili u 12 jednakih mjesečnih obroka koji dospijevaju do 15 u mjesecu.

 U slučaju neplaćanja naknade iz ovoga članka ukinut će se rješenje doneseno u skladu s ovom Odlukom.

 Popis mjesta u kojima je dopušteno obavljanje trgovine na malo izvan prodavaonica putem pokretne prodaje određuje se posebnom Odlukom.

Posebnu odluku iz članka 10. ove Odluke donosi Općinski načelnik Općine Orle.

Odluka iz stavka 1. ovog članka mora sadržavati popis mjesta (naselja) i ako je moguće točne lokacije mjesta na kojima se smije obavljati trgovina na malo izvan prodavaonica putem pokretne prodaje.

Odluka iz stavka 1. ovog članka mora u potpunosti biti usklađena s ovom Odlukom.

Inspekcijski nadzor nad provedbom odredaba ove Odluke i akata donesenih na temelju ove Odluke provodi nadležna inspekcija Državnog inspektorata, Ministarstvo financija – Carinska uprava i Jedinstveni upravni odjel Općine Orle.

Nadzor nad kršenjem odredaba važećeg zakona koji uređuje područje sigurnosti prometa na cestama provodi nadležna policijska postaja.

Novčanom kaznom od 10.000,00 kn kaznit će se za prekršaj pravna osoba koja vrši pokretnu prodaju:

1. Bez rješenja iz članka 3. ove Odluke;
2. Temeljem rješenja iz članka 3. ove Odluke, ali na mjestima koja nisu navedena u rješenju sukladno članku 4. stavak 1. točka e);
3. Suprotno odredbama ove Odluke i na temelju istih donesenih akata.

Novčanom kaznom u iznosu 5.000,00 kuna kaznit će se fizička osoba-obrtnik i osoba koja obavlja drugu samostalnu djelatnost za prekršaje iz stavka 1. ovoga članka.

Novčanom kaznom u iznosu 2.000,00 kuna kaznit će se fizička osoba za prekršaje iz stavka 1. ovog članka.

Uz novčanu kaznu svim osobama koje imaju rješenje doneseno na temelju ove Odluke, a koje krše stavak 1. točku 2. ovoga članka ukinut će se rješenje uz zabranu donošenja novoga rješenja na temelju ove Odluke na rok od dvije godine.

Prekršaj iz članka 13. stavak 1. točka 1. ove Odluke utvrđuje se službenim očevidom od strane Jedinstvenog upravnog odjela, na temelju kojega se izdaje rješenje o prekršaju osobama koje krše odredbe ove i drugih Odluka Općine Orle.

Obvezuje se Općinski načelnik da u roku od trideset (30) dana od stupanja na snagu ove Odluke donese posebnu odluku na temelju ovlasti iz članka 11. stavak 1. ove Odluke.

Rješenje iz stavka 3 ove Odluke donosi se u roku od petnaest (15) dana od dana zaprimanja Zahtjeva za izdavanje rješenja iz članka 5. ove Odluke.

Ova Odluka stupa na snagu osmog dana od dana objave u Glasniku Zagrebačke županije.

1. **Donošenje Odluke o osnivanju Savjeta mladih Općine Orle**

Općinsko vijeće Općine Orle na 16. sjednici održanoj 19. srpnja 2019. godine donijelo je jednoglasno **ODLUKU o osnivanju Savjeta mladih Općine Orle**

Predlagatelj: Općinski načelnik, Ervin Vujica

Izvjestitelj: Gordana Ščetko Hrešček, referent za opće poslove i financije

Ovom se Odlukom uređuje osnivanje Savjeta mladih Općine Orle), sastav, način i postupak izbora, djelokrug rada, način financiranja rada i programa, osiguranje uvjeta za rad te druga pitanja od značaja za rad Savjeta mladih.

Savjet mladih je Savjetodavno tijelo Općinskog vijeća Općine Orle) koje se osniva u cilju aktivnog uključivanja mladih u javni život Općine Orle, te promiče i zagovara prava, potrebe i interese mladih na lokalnoj razini.

Mladi, u smislu ove Odluke, su osobe s prebivalištem ili boravištem na području Općine Orle, koji u trenutku podnošenja kandidatura za članstvo u Savjetu mladih imaju od navršenih petnaest (15) do navršenih trideset (30) godina života, te kao takvi imaju pravo biti birani za člana Savjeta mladih i zamjenika člana Savjeta mladih.

Savjet mladih broji pet članova, uključujući predsjednika i zamjenika predsjednika.

Članove Savjeta mladih i njihove zamjenike bira Općinsko vijeće na vrijeme od tri godine.

Općinsko vijeće pokreće postupak izbora članova Savjeta mladih i njihovih zamjenika javnim pozivom za isticanje kandidatura, koji se objavljuje na mrežnim stranicama Općine Orle te u sredstvima javnog priopćavanja.

Kandidature za članove Savjeta mladih i njihove zamjenike ističu udruge mladih i udruge koje se bave mladima te drugi registrirani oblici organiziranja mladih sa sjedištem na području

Općine Orle, kao i neformalne skupine mladih, a koje se moraju sastojati od najmanje 10 mladih.

Ovlašteni predlagatelji kandidatura iz stavka 2. ovog članka dužni su prilikom isticanja kandidatura za članove Savjeta mladih predložiti i zamjenike za svakog kandidata za člana Savjeta mladih.

   Prijedlozi kandidata za članove Savjeta mladih i zamjenike članova podnose se u pisanom obliku Odboru za izbor, imenovanja i razrješenja Općinskog vijeća u roku od 15 dana od dana objave javnog poziva za isticanje kandidatura na mrežnim stranicama Općine Orle te u sredstvima javnog priopćavanja.

Prijedlog iz stavka 1. ovoga članka obvezno sadrži:

* naziv i sjedište ovlaštenog predlagatelja,
* podatke o kandidatu (ime i prezime, datum i godina rođenja, prebivalište),
* obrazloženje prijedloga.

Nepravovremeni i nepotpuni prijedlozi neće se uzeti u razmatranje.

Provjeru formalnih uvjeta prijavljenih kandidata obavlja Odbor za izbor, imenovanja i razrješenja, te u roku od 15 dana od isteka roka za podnošenje prijava sastavlja Izvješće o provjeri formalnih uvjeta i utvrđuje popis važećih kandidatura. Izvješće o provjeri formalnih uvjeta i popis važećih kandidatura dostavljaju se Općinskom vijeću i objavljuje na mrežnim stranicama Općine Orle te u sredstvima javnog priopćavanja.

Općinsko vijeće dužno je na prvoj sjednici nakon objave popisa važećih kandidatura raspraviti izvješće o provjeri formalnih uvjeta i s popisa važećih kandidatura za članove i zamjenike članova Savjeta mladih izabrati članove i zamjenike članova Savjeta mladih.

Općinsko vijeće bira članove Savjeta mladih tajnim glasovanjem na način i po postupku propisanim Poslovnikom Općinskog vijeća.

Tajno glasovanje provodi se glasačkim listićima ovjerenim pečatom Općinskog vijeća.

Na glasačkom listiću, prezimena kandidata navode se abecednim redom, a glasuje se na način da se zaokružuje redni broj ispred prezimena pojedinog kandidata.

Važeći je onaj glasački listić na kojem su zaokruženi redni brojevi ispred prezimena najviše 5 kandidata.

Za članove Savjeta mladih izabrani su kandidati od rednog broja 1. do 5. na listi dobivenih glasova.

U slučaju da dva ili više kandidata ostvare jednaki broj glasova, izbor među tim kandidatima se ponavlja na istoj sjednici.

Predsjednika i zamjenika predsjednika Savjeta mladih biraju članovi Savjeta mladih iz reda izabranih članova na konstituirajućoj sjednici većinom glasova svih članova Savjeta.

Predsjednik Savjeta mladih zastupa i predstavlja Savjet mladih te obavlja druge poslove utvrđene ovom Odlukom.

Predsjednika Savjeta mladih u slučaju njegove spriječenosti ili odsutnosti zamjenjuje zamjenik predsjednika.

Savjet mladih mora se konsitutirati u roku od 30 dana od dana objave rezultata izbora.

Konstituirajuću sjednicu Savjeta mladih saziva predsjednik Općinskog vijeća, koji sjednicom predsjedava do izbora predsjednika Savjeta mladih.

Savjet mladih je konsituiran izborom predsjednika Savjeta mladih. Obavijest o konstituiranju Savjeta mladih Općina je dužna objaviti na svojim internetskim stranicama.

Način rada Savjeta mladih te izbor predsjednika i njegovog zamjenika uređuje se Poslovnikom o radu Savjeta mladih.

Poslovnik iz stavka 1. ovoga članka donosi se većinom glasova svih članova Savjeta mladih na konstituirajućoj sjednici Savjeta mladih.

Ako Savjet mladih u roku od 30 dana od dana proglašenja službenih rezultata izbora za članove Savjeta mladih ne izabere predsjednika Savjeta mladih, Općinsko vijeće će objaviti novi javni poziv za izbor članova i zamjenika članova Savjeta mladih.

Općinsko vijeće razriješit će člana Savjeta mladih i prije isteka mandata ako neopravdano izostane s najmanje 50% sjednica Savjeta mladih u godini dana te na osobni zahtjev.

Ako se broj članova Savjeta mladih spusti ispod dvije trećine početnog broja, Općinsko vijeće provest će postupak dodatnog izbora za onoliko članova Savjeta mladih koliko ih je prestalo biti članom prije isteka mandata.

Mandat zamjenika člana Savjeta mladih vezan je uz mandat člana Savjeta mladih te prestaje prestankom mandata člana Savjeta mladih.

Općinsko vijeće raspustit će Savjet mladih ako Savjet mladih ne održi sjednicu dulje od šest mjeseci.

U okviru svoga djelokruga Savjet mladih:

* raspravlja o pitanjima značajnim za rad Savjeta mladih,
* raspravlja o pitanjima iz djelokruga rada Općinskog vijeća koja su od interesa za mlade,
* u suradnji s predsjednikom Općinskog vijeća inicira u Općinskom vijeću donošenje odluka, programa i drugih akata od značenja za unapređivanje položaja mladih,
* predlaže Općinskom vijeću raspravu o pojedinim pitanjima od značenja za mlade te način rješavanja navedenih pitanja,
* putem svojih predstavnika sudjeluje u radu Općinskog vijeća te daje mišljenje Općinskom vijeću prilikom donošenja odluka i drugih akata od osobitog značenja za mlade,
* izrađuje izvješća nadležnim tijelima o problemima mladih,
* predlaže mjere za ostvarivanje i provedbu odluka i programa o skrbi za mlade,
* vodi brigu o informiranosti mladih o pitanjima značajnim za unapređivanje položaja mladih,
* obavlja i duge poslove od interesa za mlade.

Savjet mladih održava redovne sjednice najmanje jednom u tri mjeseca.

Sjednice Savjeta mladih saziva i njima predsjedava predsjednik Savjeta mladih.

Predsjednik Savjeta mladih dužan je sazvati izvanrednu sjednicu Savjeta mladih na prijedlog najmanje 1/3 članova Savjeta mladih.

Savjet mladih može pravovaljano odlučivati ako je sjednici nazočna većina članova Savjeta mladih.

Savjet mladih donosi odluke većinom glasova nazočnih članova, ako Zakonom nije drukčije određeno.

Član Savjeta mladih odnosno njegov zamjenik koji je neposredno osobno zainteresiran za donošenje odluke o nekom pitanju (ako se odluka odnosi na projekt u kojem osobno sudjeluje ili sudjeluje pravna osoba u kojoj ima udio u vlasništvu ili je član Savjeta mladih ujedno i član pravne osobe ili njezinih tijela upravljanja), može sudjelovati u raspravi o tom pitanju, ali je izuzet od odlučivanja.

Ako je član Savjeta mladih spriječen sudjelovati na sjednici Savjeta mladih, zamjenjuje ga njegov zamjenik koji pritom ima sva prava i obveze člana Savjeta mladih.

Savjet mladih predstavlja predsjednik Savjeta mladih.

Predsjednik Savjeta mladih:

* saziva i vodi sjednice Savjeta mladih,
* predstavlja Savjet mladih prema jedinici lokalne, odnosno područne (regionalne) samouprave i prema trećima,
* obavlja druge poslove sukladno odredbama Zakona i poslovnika o radu Savjeta mladih.

Predsjednika Savjeta mladih koji je iz opravdanih razloga spriječen obavljati svoje dužnosti zamjenjuje zamjenik predsjednika Savjeta mladih.

Ako predsjednik Savjeta mladih ne obavlja svoje dužnosti sukladno Zakonu, općim aktima Općine Orle te Poslovniku o radu, Savjet mladih može natpolovičnom većinom glasova svih članova pokrenuti postupak njegovog razrješenja s funkcije predsjednika Savjeta mladih i izbora novog predsjednika. Ako Savjet mladih ne pokrene navedeni postupak, Općinsko vijeće može u pisanom obliku uputiti Savjetu mladih inicijativu za pokretanje postupka izbora novog predsjednika Savjeta mladih.

Ako zamjenik predsjednika Savjeta mladih ne obavlja svoje dužnosti sukladno Zakonu, općim aktima Općine Orle te Poslovniku o radu Savjeta mladih, predsjednik Savjeta mladih ili najmanje 1/3 članova Savjeta mladih može pokrenuti postupak za njegovo razrješenje s funkcije zamjenika predsjednika i izbor novog zamjenika predsjednika Savjeta mladih.

Savjet mladih donosi program rada Savjeta mladih za svaku kalendarsku godinu.

Program rada priprema se u suradnji s Upravnim odjelom Općine Orle, a donosi se većinom glasova svih članova Savjeta mladih.

Program rada iz stavka 1. ovog članka mora sadržavati sljedeće aktivnosti:

* sudjelovanje u kreiranju i praćenju provedbe lokalnog programa djelovanja za mlade,
* konzultiranje s organizacijama mladih o temama bitnim za mlade,
* suradnju s tijelima jedinica lokalne, odnosno područne (regionalne) samouprave u politici za mlade,
* suradnju s drugim Savjetodavnim tijelima mladih u Republici Hrvatskoj i inozemstvu.

Ako se programom rada za provedbu planiranih aktivnosti predviđa potreba osiguranja financijskih sredstava, sredstva se na temelju financijskog plana osiguravaju u Proračunu Općine Orle.

Savjet mladih podnosi Program rada na odobravanje Općinskom vijeću najkasnije do 30.rujna tekuće godine za sljedeću kalendarsku godinu.

Savjet mladih podnosi godišnje izvješće o svom radu Općinskom vijeću do 31. ožujka tekuće godine za prethodnu godinu, te ga dostavlja na znanje Općinskom načelniku.

Godišnje izvješće objavljuje se na mrežnim stranicama Općine Orle.

Općina Orle osigurava financijska sredstva za rad i program rada Savjeta mladih, kao i prostor za održavanje sjednica Savjeta mladih.

Financijska sredstva za rad Savjeta mladih osiguravaju se u proračunu Općine Orle na temelju odobrenog programa rada Savjeta mladih, sukladno članku 17. stavku 4. ove Odluke.

Članovi Savjeta mladih nemaju pravo na naknadu za svoj rad.

Članovi Savjeta mladih imaju pravo na naknadu troškova prijevoza za dolazak na sjednice Savjeta mladih, kao i drugih putnih troškova neposredno vezanih za rad u Savjetu mladih u skladu s ovom odlukom.

Općinsko vijeće dostavlja Savjetu mladih sve pozive i materijale za svoje sjednice, te zapisnike s održanih sjednica u istom roku, kao i članovima Općinskog vijeća, te na drugi prikladan način informira Savjet mladih o svim svojim aktivnostima.

Predsjednik Općinskog vijeća po potrebi, a najmanje svaka tri mjeseca, održava zajednički sastanak sa Savjetom mladih, na koji po potrebi poziva i druge članove tijela jedinice lokalne, odnosno područne (regionalne) samouprave, te stručnjake iz pojedinih područja vezanih za mlade i rad s mladima, a na kojem raspravljaju o svim pitanjima od interesa za mlade i suradnji sa Savjetom mladih.

Inicijativu za zajednički sastanak predsjednika Općinskog vijeća i Savjeta mladih može pokrenuti i Savjet mladih.

Na prijedlog Savjeta mladih Općinsko vijeće će raspraviti pitanje od interesa za mlade, i to najkasnije na prvoj sljedećoj sjednici od dana dostave zahtjeva Savjeta mladih pod uvjetom da je prijedlog podnesen najkasnije sedam dana prije dana održavanja sjednice Općinskog vijeća.

Predsjednik, zamjenik predsjednika ili drugi član Savjeta mladih kojeg Savjet imenuje dužan je odazvati se pozivima na sjednice Općinskog vijeća, prisustvovati sjednicama s pravom sudjelovanja u raspravi, ali bez prava glasa te dostaviti svaki podatak ili izvještaj koji o pitanju iz njegova djelokruga zatraži Općinsko vijeće.

 (1) Savjet mladih surađuje s Općinskim načelnikom redovitim međusobnim informiranjem, Savjetovanjem te na druge načine.

(2) Općinski načelnik po potrebi, a najmanje svaka tri mjeseca, održava zajednički sastanak sa Savjetom mladih, a na kojem raspravljaju o svim pitanjima od interesa za mlade, te o suradnji sa Savjetom mladih.

(3) Općinski načelnik svakih šest mjeseci pisanim putem obavještava Savjet mladih o svojim aktivnostima koje su od važnosti ili interesa za mlade.

Stručne i administrativne poslove za potrebe Savjeta mladih obavlja Upravni odjel Općine Orle.

Općina Orle osigurava dostupnost pouzdanih informacija o svim pitanjima od interesa za mlade, članovima Savjeta mladih, njihovim zamjenicima i radu Savjeta mladih, na svojim mrežnim stranicama.

Općinsko vijeće pokrenut će postupak izbora članova Savjeta mladih u roku od 30 dana od dana stupanja na snagu ove Odluke.

Stupanjem na snagu ove Odluke prestaje važiti Odluka o osnivanju Savjeta mladih Općine Orle („Glasnik Zagrebačke županije“ broj 20/12).

Ova Odluka stupa na snagu osmoga dana od dana objave u Glasniku Zagrebačke županije.

1. **Donošenje Zaključka o dodjeli javnih priznanja**

Općinsko vijeće Općine Orle na svojoj 16. sjednici, održanoj 19. srpnja 2019. godine, jednoglasno donosi ODLUKU o dodjeli javnih priznanja općine Orle u 2019. godini

Predlagatelj: Komisija za dodjelu javnih priznanja

Izvjestitelji: Gordana Ščetko Hrešček, referent za opće poslove i financije i Josip Panijan predsjednik Komisije za dodjelu javnih priznanja

Nakon što je predsjednik Općinskog vijeća otvorio raspravu, Gordana Ščetko Hrešček izvijestila je Općinsko vijeće o broju pristiglih pravovaljanih prijedloga koje je razmotrila Komisija za dodjelu javnih priznanja.

Predsjednik komisije Josip Panijan obrazložio je ukratko zašto je komisija izabrala četiri prijedloga za dodjelu javnih priznanja a za Grb općine nisu predložili nikoga ove godine. Članovi komisije vodili su se time da je potrebno prije dobiti javno priznanje pa tek onda Grb i da ove godine po njihovom mišljenju i njihovim kriterijima nema prijedloga za dobivanje Grba Općine.

Ovom Odlukom dodjeljuju se javna priznanja Općine Orle za 2019. godinu kako slijedi:

1. KUD „SLAVUJ“ BUKEVJE

2. DVD Veleševec (MLADI)

3. UDRUGA MLADIH OPĆINE ORLE

4. STJEPAN HUĐIN, MO Suša

Javna priznanja iz točke 1. Ove Odluke dodijelit će se na svečanoj sjednici Općinskog vijeća u povodu obilježavanja Dana općine Orle 23. kolovoza 2019. godine.

Ova Odluka stupa na snagu osmog dana od dana objave u Glasniku Zagrebačke županije.

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |  |  |

Sjednica je završila u 20.15 h.

KLASA: 021-04/19-01/05
UR.BROJ: 238/36-01-18-10
U Orlima, 19. srpnja 2019.g.

Zapisnik sastavila: Gordana Ščetko Hrešček

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predsjednik Općinskog vijeća: Andrija Ščrbak, struč.spec.ing.logist.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_